EkBass/fiwiki-20250220-pages-articles huggingface dataset:
Bergerocactus emoryi

Bergerocactus emoryi on kaktuskasvi, ainoa laji suvussaan. Sukunimi on annettu saksalaisen kaktusspesialistin, Alwin Bergerin mukaan vuonna 1909 (nimeäjinä Nathaniel Britton ja Joseph Rose). DNA-tutkimusten mukaan kasvi on läheisintä sukua suvuille Pachycereus ja Peniocereus, vaikkakin niistä selvästi erillinen.Anderson 2001: 129 ==Levinneisyys ja ekologia== Laji kasvaa enimmäkseen hiekkaisilla mailla Etelä-Kalifornian rannikoiden, joidenkin lähisaarten ja Baja Californian luoteisosien chaparral-kasvillisuuden joukossa. Sitä tavataan 60 metrin korkeuteen asti merenpinnasta. ==Tuntomerkit== Bergerocactus emoryi on pensasmainen, tyveltään runsaasti haaroittuva, ja muodostaa usein jopa monen metrin laajuisia kasvustoja. Varret ovat pystykasvuisia, liereitä ja enintään 60 cm korkeita. Huomaamattomia särmiä niissä on 20–25. Kussakin kääpiöversossa eli areolissa on tiheässä 20–30 keltaista ja vanhemmiten tummentuvaa piikkiä. Piikit voivat olla jopa 5 cm pitkiä. Kasvit avaavat keltaiset ja 5–6 cm:n läpimittaiset kukkansa päivisin. Kukkaperässä ja pohjusmaljassa on huopamainen peite ja piikkejä. Hedelmä on pallomainen ja kypsänä kuiva, tiheäpiikkinen, jopa 6 cm:n läpimittainen. Siemenet ovat muodoltaan vastapuikeita ja litteitä. == Lähteet == * Anderson, E. F. 2001: The Cactus Family. – Portland, Oregon. ISBN 0-88192-498-9 === Viitteet === ==Aiheesta muualla== *http://www.columnar- cacti.org/bergerocactus/ Luokka:Kaktuskasvit
Lukoil Racing

Lukoil Racing on venäläinen autourheilutalli. Talli perustettiin vuonna 1997. Tallia sponsoroi öljy-yhtiö Lukoil. Talli on historiansa aikana voittanut useita mestaruuksia pienemmissä autosarjoissa, kuten venäjän F3-sarjan mestaruuden vuosina 1997–2000 ja 2002, Formula RUS -sarjan mestaruuden vuosina 2003–05, Supertourism-luokan mestaruuden vuosina 1997–99 ja 2001–2003, Suomen F3-sarjan mestaruuden vuonna 2003, Venäjän Honda Civic -luokan mestaruuden vuosina 2004–06, Venäjän Formula 1600 -luokan mestaruuden vuosina 2004–06 ja RTCC Touring Light -luokan mestaruuden vuosina 2008–11. Vuonna 2012 talli kilpailee WTCC-sarjassa. Talli on aiemmin kilpaillut myös International Formula 3000, Italian Formula 3000 ja Eurocup Formula Renault -sarjoissa. Luokka:Venäläiset autourheilutallit
Young Love (Mystery Jetsin kappale)

Young Love on englantilaisen yhtyeen Mystery Jetsin ensimmäinen single heidän toiselta studioalbumiltaan Twenty One. Se julkaistiin 10. maaliskuuta 2008 CD:nä, vinyylinä ja digitaalisena latauksena. Toisin kuin useissa muissa Mystery Jetsin kappaleissa, jotka on laulanut Blaine Harrison, tässä kappaleessa laulaa yhtyeen kitaristi William Rees. Kappaleessa esiintyy myös laulaja-lauluntekijä Laura Marling. == Kappalelista == === CD === # ”Young Love (feat. Laura Marling)” – 3:25 # ”Uber Liebe Gold (Flakes Dictaphone Demo)” – 3:05 === 7″ vinyyli === # ”Young Love (feat. Laura Marling)” – 3:25 # ”Metal Soul” – 3:01 === 7″ vinyyli === # ”Young Love (Shoes Remix)” – 2:50 # ”Girl Shaped Gun” – 3:43 == Aiheesta muualla == * Viralliset kotisivut Luokka:Vuoden 2008 kappaleet Luokka:Brittiläiset rockkappaleet
Carrus Vega

Carrus Vega on Carruksen vuosina 1996–2001 valmistama yleislinja-automalli. Mallista on saatavilla sekä kaupunkiliikenne- että puolituristiversio. Matalalattiaversion nimi on Vega L, ja siitä on myös teliversio. Carrus Vega muistuttaa paljon Volvo 8700:aa ja onkin kyseisen mallin edeltäjä. Carrus Vegaa valmistettiin Carruksen tehtaalla Tampereella ja Wiiman tehtaalla Vantaalla. Mallia on valmistettu Volvon ja Scanian alustoille sekä keski- että takamoottorisena. == Aiheesta muualla == Vega
Jääkiekon nuorten maailmanmestaruuskilpailut 1979

Jääkiekon nuorten maailmanmestaruuskilpailut 1979 pelattiin Ruotsissa ja maailmanmestaruuden voitti Neuvostoliitto. Ensimmäistä kertaa mukana oli myös B-sarja, joka pelattiin Ranskassa. == Alkusarja == === Gold group === Joukkue O V H T TM PM P 3 3 0 0 8 3 6 3 2 1 0 11 4 4 3 1 2 0 7 6 2 3 0 3 0 5 18 0 === Blue group === Joukkue O V H T TM PM P 3 3 0 0 33 2 6 3 2 1 0 10 15 4 3 1 2 0 10 11 2 3 0 3 0 5 30 0 == Putoamisarja == Joukkue O V H T TM PM P 3 3 0 0 22 6 6 3 2 1 0 18 13 4 3 1 2 0 14 14 2 3 0 3 0 2 23 0 == Mitalisarja == Joukkue O V H T TM PM P 3 2 0 1 13 9 5 3 1 0 2 9 8 4 3 1 1 1 11 10 3 3 0 3 0 9 15 0 ==Palkinnot== === IIHF:n valitsemat turnauksen parhaat pelaajat === *Paras maalivahti: Pelle Lindbergh *Paras puolustaja: Aleksei Kasatonov *Paras hyökkääjä Vladimir Krutov === Turnauksen tähdistökentällinen === *Maalivahti: Pelle Lindbergh *Puolustajat: Aleksei Kasatonov, Ivan Černý *Hyökkääjät: Thomas Steen, Anatoli Tarasov, Vladimir Krutov == Lopputulokset == A-sarja Sija Joukkue Neuvostoliitto Tšekkoslovakia Ruotsi 4\. Suomi 5\. Kanada 6\. Yhdysvallat 7\. Länsi-Saksa 8\. Norja B-sarja Sija Joukkue 9\. Sveitsi 10\. Ranska 11\. Puola 12\. Tanska 13\. Itävalta 14\. Alankomaat 15\. Italia 16\. Belgia == Lähteet == * Kisahistoriikki TSN:n sivuilla * Passionhockey.com: IIHF U20 1979 * Hockeyarchives: IIHF U20 1979 1979 Luokka:Vuoden 1979 jääkiekko Luokka:Ruotsin urheilutapahtumat Luokka:Ruotsin jääkiekko Luokka:Karlstadin kunta Luokka:Karlskogan kunta
Blossfeldia liliputana

Blossfeldia liliputana on kaktuskasvien (Cactaceae) heimoon kuuluvan Blossfeldia-suvun ainoa laji. Se on pienin kaktuskasvi ja kasvaa huomaamattomana kallionhalkeamissa Argentiinassa ja Boliviassa. Harry Blossfeld ja Oreste Marsoner löysivät lajin vuonna 1936, ja seuraavana vuonna Erich Werdermann nimesi ja kuvasi sen edellisen kunniaksi. Anderson 2001, s. 129. == Anatomisia ja fysiologisia erikoisuuksia == Lajilla on monille mehikasveille ominainen CAM-aineenvaihdunta (, maksaruohokasveille ominainen happoaineenvaihdunta), mikä tarkoittaa sitä, että kasvi ottaa yhteyttämisessä tarvittavan hiilidioksidin yöaikaan ja sitoo sen orgaaniseen happoon, josta hiili vapautuu auringon paistaessa tapahtuvaa hiilen yhteyttämistä varten. Käytännöllisesti katsoen kasvilta puuttuvat kuitenkin ilmaraot, joiden kautta kaasujen vaihto yleensä tapahtuu; niitä on ainoastaan areoleiden (kääpiöversot, joissa kaktusten piikit sijaitsevat) kuopissa. Blossfeldialla on todennäköisesti vähemmän ilmarakoja pinta-alayksikköä kohden kuin muilla yhteyttävillä kasveilla. On yllättävää, että eräs toinen mehikasveille ja erityisesti kaktuksille ominainen sopeutuma puuttuu: Blosfeldialla ei ole pinnallaan epidermissä eikä ytimen hypodermissä kutikulaa, joka osaltaan estäisi veden haihtumista. Kaktus joutuu kasvupaikoillaan kestämään ankaraa kuivuutta. Näyttää siltä että ne pystyvät jäkälien tapaan kestämään lähes täydellisen kuivumisen (ovat siis poikilohydrisiä). == Tuntomerkit == Blossfeldia liliputana on hyvin pieni kaktukseksi, vain runsaan sentin levyinen, nappimainen, harmaanvihreä, yksi- tai monivartinen, särmätön ja kyhmytön. Piikitkin puuttuvat. Anderson 2001, s. 130. Kukat sijaitsevat kasvin kärjessä, ja ovat 5–7 mm leveitä. Väriltään ne ovat valkoisia, harvoin vaaleanpunertavia. Niissä on muutama vähäpätöinen suomu ja harvassa villakarvaa. Hedelmä on pyöreä ja punainen. Siemenet ovat pieniä, ruskeita, ja niissä on vähäpätöisiä karvamaisia ulokkeita sekä siemenvaippa eli arillus, mikä on sopeuma muurahaisten houkuttelemiseksi levittämään siemeniä. == Levinneisyys ja ekologia == Blossfeldia on levinnyt pohjois–eteläsuunnassa noin 1 200 kilometrin pituiselle alueelle Andien itärinteille Etelä-Boliviassa ja Argentiinan pohjois- ja luoteisosissa. Se kasvaa 1 200 – 3 500 metrissä ja kätkeytyy kallionkoloihin. == Lähteet == * Anderson, E. F. 2001: The Cactus Family. Portland, Oregon. ISBN 0-88192-498-9 === Viitteet === Luokka:Kaktuskasvit
Kaukaan Laulumiehet

Kaukaan Laulumiehet on lappeenrantalainen kuoro, joka on perustettu vuonna 1945. Kuoro on perustettu alun perin Kaukaan tehtaan henkilöstön harrastukseksi.http://yhdistykset.ekarjala.fi/laulumiehet/historia.php Kuoroa on johtanut vuodesta 2008 alkaen Seppo Äikäs. Kuoro on esiintynyt Floridassa, Ruotsissa, Norjassa, Virossa, Saksassa, Itävallassa, Unkarissa, Espanjassa, Skotlannissa, Bulgariassa, Tšekin tasavallassa ja Irlannissa. ==Diskografia== * Soi laulu miesten Kaukaan... (1980) * Kaukaan Laulumiehet 50 vuotta (1995) ==Lähteet== ==Aiheesta muualla== * Kotisivu * Luokka:Suomalaiset kuorot Luokka:Lappeenrannan musiikki
Tornion Kendoseura Tenshu Ken Kai

Tornion Kendoseura Tenshu Ken Kai ry on 10 toukokuuta 2004 perustettu ja 27. lokakuuta rekisteröity torniolainen kendoseura. Seuran on Suomen kendoseurojen keskusliiton jäsenseura ja seurassa voi harjoitella ohjatusti kendoa. Tornion kendoseura on tiettävästi maailman pohjoisin kendoseura. Pieni, mutta aktiivinen seura järjestää säännöllisten harjoitusten lisäksi kendon peruskursseja ja leirejä sekä välittää kendovarusteita. Tornion kendoseura harjoittelee pääasiassa Seminaarin koulun liikuntasalissa. Peruskursseja järjestetään 1-2 kertaa vuodessa, ja niistä ilmoitellaan mm. seuran kotisivuilla. == Aiheesta muualla == * Suomen kendoliitto Luokka:Suomalaiset kendoseurat Luokka:Torniolaiset urheiluseurat Luokka:Vuonna 2004 perustetut urheiluseurat
Brachycereus nesioticus

Brachycereus nesioticus on kaktuslaji, joka ainoa laji suvussaan. Se on Galápagossaarten endeeminen kasvilaji. Se on verraten pienikokoinen ja kasvaa lähes paljailla laavakentillä, joilla ei monikaan kasvi tule toimeen. Suvun tieteellinen nimi tulee kreikankielisestä lyhyttä tarkoittavasta sanasta brakhys.Anderson 2001:130 == Sukulaisuussuhteet == DNA-tutkimusten mukaan lajin läheisin sukulainen on Jasminocereus thouarsii, joka sekin on endeeminen Galápagossaarilla. Yhdessä nämä suvut ovat läheisiä suvulle Armatocereus, joka esiintyy Ecuadorin ja Perun rannikoilla. == Tuntomerkit == Brachycereus-kaktus on monivartinen ja muodostaa tiheitä kasvustoja, joiden korkeus on 40–60 cm ja leveys jopa kaksi metriä. Varret ovat vaihtelevissa määrin pystykasvuisia, liereitä ja tiheäpiikkisiä. Läpimitta on 3–5 cm. Matalia varren pitkittäisharjuja on 16–22. Yhdessä ryhmässä (areolissa) on noin 40 piikkiä, jotka ovat erikokoisia, kellertäviä ja vanhemmiten tummuvia, jopa viiden sentin mittaisia. Päivällä avautuvat kukat ovat kapean suppilomaisia, kermanvalkoisia, 6–11 cm pitkiä ja 2–5,5 cm leveitä. Kukkaperässä on paljon piikkisiä areoleja ja pieniä suomuja. Hedelmä on tumma, kypsänä mehevä, 1,5–3,5 cm pitkä, keltaisten piikkien peittämä ja siinä on jäljellä kuihtuneet terälehdet. Siemen on ruskeanmusta, pyöreä tai hieman soikea, 1–1,5 mm:n pituinen. == Ekologia == Brachycerus nesioticus kasvaa Galapagossaarista Bartolomén, Fernandinan, Genovesan, Isabelan, Pintan ja San Salvadorin saarilla. Sen kasvupaikat ovat hyvin kuivia laava-alustoja merenpinnan tasossa. Ecuadorin hallitus on kieltänyt kasvin keräämisen saariston muodostamasta kansallispuistosta. Niinpä kasvi on lähes tuntematon viljelyssä. == Lähteet == * Anderson, E. F. 2001: The Cactus Family. – Portland, Oregon. ISBN 0-88192-498-9 === Viitteet === == Aiheesta muualla == * http://www.arkive.org/lava-cactus/brachycereus-nesioticus/ Luokka:Kaktuskasvit Luokka:Galápagossaarten kasvisto
Kristuksen legioona

Kristuksen legioona on katolinen veljeskunta. Veljeskunta on joutunut epäilysten kohteeksi, että sen jäsenet ovat raiskanneet alaikäisiä. Vuonna 2008 kuollutta perustajapappi Marcial Macielia on epäilty pappisseminaarilaisten raiskaamisesta. Veljeskunta on Vatikaanin holhouksessa ja on luvannut selvittää tapauksia.Yle uutiset Veljeskunta levisi paavi Johannes Paavali II:n aikana ja toimii nykyisin 22 maassa, lähinnä Etelä- Amerikassa. Sen jäseninä on 800 pappia, 2 500 pappisseminaarilaista ja sillä on yhteensä 70 000 jäsentä. Se ylläpitää 12 yliopistoa. Kun veljeskunnan perustaja Maciel kuoli, paavi Benedictus XVI päätti aloittaa veljeskunnan tutkinnan. ==Lähteet== ==Aiheesta muualla== * Legion of Christ * Regnum Christi * Mission Network (Programs sponsored by the Legion of Christ) * Papal Delegate Luokka:Katolisen kirkon sääntökunnat
Essanay Studios

Essanay Studios oli yhdysvaltalainen elokuvayhtiö. Vuonna 1907 perustettu yhtiö tuotti satoja varhaisia mykkäelokuvia. Essanay Studiosin perustivat 1907 George Kirke Spoor ja Broncho Billy Anderson, joka oli myös yksi yhtiön tähdistä. Hän oli ensimmäinen toimintaelokuvien cowboytähti ja teki Essanaylla useita elokuvia, jotka myös käsikirjoitti itse. Essanayn muita näyttelijöitä olivat muun muassa Gloria Swanson ja Charlie Chaplin. Chaplin teki vuoden 1914 lopussa sopimuksen Essanayn kanssa ja sai palkkaa 1 250 dollaria viikossa. Hän oli Essanayllä noin vuoden, jolloin hänen taitonsa elokuvantekijänä alkoivat tulla kunnolla esiin. Chaplinin lähtö ja johdon sisäiset ristiriidat ajoivat 1916 yrityksen alamäkeen. Essanay oli ollut Chicagon ja koko Keskilännen merkittävin elokuvayhtiö, ja Keskilännen merkitys varhaiselle elokuvalle oli suuri. Essanaykin oli jo ennen kaatumistaan alkanut siirtää toimintojaan Kaliforniaan. Yhtiö meni nurin lopulta 1918. Essanay Studiosin toimitilat Chicagossa on valittu kaupungin merkittävien muistomerkkien joukkoon. == Lähteet == Luokka:Yhdysvaltalaiset elokuvayhtiöt
Kennet

Kennet voi tarkoittaa seuraavia: * Kennet, miehen etunimi, Kenneth-nimen muunnelma * HMS Kennet (1902), Britannian Kuninkaallisen laivaston torpedovenehävittäjä * Kennet, Thamesin sivujoki Englannissa * Kennet, paikkakunta Clackmannanshiressä Skotlannissa
Pleasantville – Onnellisten kaupunki

Pleasantville – Onnellisten kaupunki (engl. Pleasantville) on vuonna 1998 ensi-iltansa saanut yhdysvaltalainen draamakomediaelokuva, jonka on käsikirjoittanut, tuottanut ja ohjannut Gary Ross. Elokuvan pääosia näyttelevät Tobey Maguire, Reese Witherspoon, William H. Macy, Joan Allen, Marley Shelton ja Jeff Daniels. Elokuva julkaistiin Yhdysvalloissa 23. lokakuuta 1998 ja Suomessa 9. huhtikuuta 1999. == Näyttelijät == == Vastaanotto == Verkkosivusto Rotten Tomatoes kertoo, että 86 % kriitikoista on antanut elokuvalle positiivisen arvosanan 7,6/10 keskiarvolla. Keräys perustuu 84 arviointiin. Roger Ebert antoi elokuvalle neljä tähteä viidestä ja kutsui sitä yhdeksi vuoden parhaimmista ja aidoimmista elokuvista. == Lähteet == == Aiheesta muualla == * Luokka:Vuoden 1998 yhdysvaltalaiset elokuvat Luokka:Gary Rossin ohjaamat elokuvat Luokka:Yhdysvaltalaiset draamakomediaelokuvat Luokka:Dystopiaelokuvat Luokka:1950-luvulle sijoittuvat elokuvat
Moez Fhima

Moez Fhima (s. 2. huhtikuuta 1981) on tunisialainen keskisarjan nyrkkeilijä, joka ottelee ammattilaisena Ranskassa. Hän on voittanut kahdesti Coupe de la liguen vuosina 2008 ja 2009. Hän voitti loppuotteluissa Yoann Camoninin (2008) ja Michel Mothmoran (2009). Lisäksi Fhima on voittanut IBF International ylemmän välisarjan tittelin 2010.Mouez Fhima - Boxer boxrec.com Viitattu 2.9.2018 ==Saavutukset== *IBF International ylemmän välisarjan avoin mestaruus (kerran) *WBC Latino ylemmän välisarjan avoin mestaruus (kerran) ==Lähteet== Luokka:Tunisialaiset nyrkkeilijät Luokka:Vuonna 1981 syntyneet Luokka:Elävät henkilöt
Ramón Masnou Boixeda

Ramón Masnou Boixeda (3. syyskuuta 1907 – 9. kesäkuuta 2004) oli espanjalainen roomalaiskatolinen piispa. Hänet vihittiin papiksi Vicin hiippakuntaan 21. maaliskuuta 1931 ja nimitettiin sen vihkipiispaksi sekä Caecirin titulaaripiispaksi 15. elokuuta 1952. Piispaksi vihkiminen seurasi 23. marraskuuta. Pääkonsekraattorina toimi Jaime Font y Andreu, jota avustivat Vicente Enrique y Tarancón ja José Pont y Gol.Catholic-Hierarchy.org: Bishop Ramón Masnou Boixeda Masnou Boixeda sai 2. joulukuuta 1955 nimityksen Vicin piispaksi, jona hän toimi, kunnes jäi eläkkeelle 20. kesäkuuta 1983. Hän osallistui Vatikaanin toiseen kirkolliskokoukseen. == Lähteet == Luokka:Espanjalaiset papit Luokka:Katoliset piispat Luokka:Vuonna 1907 syntyneet Luokka:Vuonna 2004 kuolleet
Pleasantville

Pleasantville voi tarkoittaa: ==Paikannimenä== ;Kanadassa *Pleasantville, kaupunginosa Newfoundlandin St. John’sissa *Pleasantville, kaupunginosa Nova Scotian provinssin Lunenburgissa *Pleasantville, historiallinen alue Ontarion Newmarketissa. ;Yhdysvalloissa *Pleasantville, paikkakunta Indianan osavaltiossa *Pleasantville, kaupunki Iowan osavaltiossa *Pleasantville, kaupunki New Jerseyn osavaltiossa *Pleasantville, kaupunki New Yorkin osavaltiossa *Pleasantville, kunta Ohion osavaltiossa *Pleasantville, Pennsylvania: **Pleasantville, kunta Pennsylvanian Bedfordin piirikunnassa **Pleasantville, paikkakunta Pennsylvanian Berksin piirikunnassa **Pleasantville, kunta Pennsylvanian Venangon piirikunnassa *Pleasantville, kaupunginosa Texasin Houstonissa *Pleasantville, paikkakunta Wisconsinin osavaltiossa. ==Muita merkityksiä== *Pleasantville – Onnellisten kaupunki, yhdysvaltalainen elokuva
Alfonso Milián Sorribas

Alfonso Milián Sorribas (15. tammikuuta 1939 La Cuba – 26. marraskuuta 2020 ZaragozaCatholic-Hierarchy.org: Bishop Alfonso Milián Sorribas) oli espanjalainen roomalaiskatolinen piispa. Hänet vihittiin papiksi Zaragozan arkkihiippakuntaan 25. maaliskuuta 1962 ja nimitettiin sen vihkipiispaksi sekä Dianan titulaaripiispaksi 9. marraskuuta 2000. Piispaksi vihkiminen seurasi 3. joulukuuta. Pääkonsekraattorina toimi Elías Yanes Alvarez, jota avustivat Antonio Cañizares Llovera ja Juan José Omella Omella. Milián Sorribas sai 11. marraskuuta 2004 nimityksen Barbastro-Monzónin piispaksi, jonka virkaan hänet asetettiin 19. joulukuuta. == Lähteet == Luokka:Espanjalaiset papit Luokka:Katoliset piispat Luokka:Vuonna 1939 syntyneet Luokka:Vuonna 2020 kuolleet
Joscelin II

Joscelin II (k. 1159) oli neljäs ja viimeinen hallinnut Edessan kreivi. Nuorena Joscelin joutui sotavangiksi Azazin taistelussa vuonna 1125, mutta vapautui Jerusalemin kuninkaan Baldwin II:n maksettua hänen lunnaansa. Vuonna 1131 hänen isänsä Joscelin I haavoittui taistelussa danišmendeja vastaan, ja Edessa siirtyi Joscelin II:lle. Joscelin II kieltäytyi johtamasta pientä Edessan armeijaa danišmendeja vastaan, ja Joscelin kuoli pian ajettuaan vihollisensa karkuun. Joscelin hallitsi heikointa ja eristyneintä ristiretkivaltioista. Vuonna 1138 hän liittoutui Antiokian ja Bysantin keisarin Johannes II Komnenosin kanssa Aleppon kuvernööri Imad ad-Din Zengiä vastaan, mutta he eivät onnistuneet voittamaan tätä. Vuonna 1143 sekä Johannes II että Jerusalemin kuningas Fulk kuolivat, ja Joscelin jäi ilman vahvoja liittolaisia. Hän liittoutui Kara Aslanin kanssa ja johdatti suuren armeijan pohjoiseen auttaakseen muslimiliittolaistaan taistelussa Zengiä vastaan. Zengi kuitenkin yllätti Joscelinin kääntämällä hyökkäyksensä Edessaa vastaan ja valtasi heikosti miehitetyn kaupungin. Menetettyään pääkaupunkinsa Joscelin pakeni Turbesseliin. Vain kaksi vuotta myöhemmin Zengi joutui orjansa murhaamaksi, ja Joscelin hyökkäsi Edessaan vallaten sen takaisin lokakuussa 1146. Hän ei kuitenkaan saanut apua muilta ristiretkivaltioilta ja menetti kaupungin marraskuussa Zengin pojalle Nur ad-Dinille. Vuonna 1150 Antiokiaan matkalla ollut Joscelin joutui roistojen vangiksi ja hänet myytiin Nur-ad- Dinille. Joscelin vietiin Aleppoon, missä hänet sokaistiin vihamielisen väkijoukon edessä. Hän vietti loput yhdeksän vuotta elämästään vankina ja kuoli Aleppon vankityrmässä vuonna 1159. Joscelinin poika Joscelin III nimitettiin seuraavaksi Edessan kreiviksi, vaikka hän ei koskaan saanut haltuunsa muslimeille menetettyä kreivikuntaa. Luokka:Kreivit Luokka:Vuonna 1159 kuolleet
José Gea Escolano

José Gea Escolano (14. kesäkuuta 1929 – 6. helmikuuta 2017) oli espanjalainen roomalaiskatolinen piispa. Hänet vihittiin papiksi 29. kesäkuuta 1953 ja nimitettiin Valencian arkkihiippakunnan vihkipiispaksi sekä Arae in Numidian titulaaripiispaksi 25. maaliskuuta 1971. Piispaksi vihkiminen seurasi 8. toukokuuta. Pääkonsekraattorina toimi José María García Lahiguera, jota avustivat Rafael Alvarez Lara ja Jacinto Argaya Goicoechea.Catholic- Hierarchy.org: Bishop José Gea Escolano Gea Escolano sai 10. syyskuuta 1976 nimityksen Ibizan ja 15. toukokuuta 1987 Mondoñedo-Ferrolin piispaksi. Hän jäi eläkkeelle 6. kesäkuuta 2005. == Lähteet == Luokka:Espanjalaiset papit Luokka:Katoliset piispat Luokka:Vuonna 1929 syntyneet Luokka:Vuonna 2017 kuolleet
Richard Wilson

Richard Wilson (s. 8. toukokuuta 1960) on entinen englantilainen jalkapalloilija ja jalkapallovalmentaja. Wilson edusti kotimaassaan Chelsean ja Charltonin joukkueita. Kaudella 1978–1979 hän ei päässyt pelaaman yhtään ottelua Englannin korkeimmalla sarjatasolla 1. divisioonassa, vaan vietti sen Chelsean reservijoukkueessa. 2. divisioonassa hän pelasi seuraavalla kaudella Chartonin riveissä 17 ottelua. Hangö IK:ssa II divisioonassa pelaamiensa kahden kauden jälkeen Wilson siirtyi vuodeksi 1983 I divisioonaan nousseeseen Porin Pallo-Toverien joukkueeseen. Hän oli PPT:n paras maalintekijä karsintasarjassa, jonka päätteeksi seura nousi SM-sarjaan. Wilson oli PPT:n paras maalintekija myös vuotta myöhemmin seuran kaikkien aikojen ensimmäisellä pääsarjakaudella. Vuosina 1987–1989 Wilson toimi Pietarsaaren Jaron pelaajavalmentajana, nostaen seuran kahdessa vuodessa II divisioonasta SM- sarjaan. Hänet erotettiin valmentajan tehtävistä kauden 1989 aikana. Tämä ei kuitenkaan auttanut joukkuetta, vaan Jaro putosi SM-sarjasta. Wilson päätti uransa Suomessa vuonna 1991 I divisioonassa Kokkolan Palloveikkojen riveissä. Kaiken kaikkiaan hän pelasi 84 SM-sarjaottelua tehden niissä 23 maalia. Nykyään Wilson työskentelee rikoskomisariona Southallissa Lontoon lähistöllä. ==Lähteet== *Playerhistory.com ===Viitteet=== Luokka:Englantilaiset jalkapalloilijat Luokka:Englantilaiset jalkapallovalmentajat
Kullervon kirous

Kullervon kirous on Akseli Gallen-Kallelan maalaus vuodelta 1899. Karelianismin innoittama teos on osa Gallen-Kallelan Kalevala-sarjaa.Mellais, Maritta: Akseli Gallen-Kallela: Kullervon kirous 1899. Duodecim 1/2001, s. 58-59 Viitattu 11.5.2012. Kullervon kirous kuvaa Kullervon tarinan käännekohtaa. Kullervo on suuret voimat saanut orpo. Hän on metsässä paimenessa, ja isännän Seppo Ilmarisen ilkeä vaimo, Pohjolan tytär, on leiponut eväsleivän sisään kiven. Kivi katkaisee isän antaman puukon. Kullervo kerää laulamalla susista ja karhuista oman karjansa, joka syö emännän.Akseli Gallen-Kallela: Kullervon kirous Viitattu 11.5.2012. Kalevalassa ei mainita Kullervon kirousta, vaan todetaan vain lyhyesti hänen puhjenneen itkuun nähtyään katkenneen veitsensä. Juuri tämä Gallen-Kallelan maalaus lienee syövyttänyt suomalaisten mieleen kuvan nyrkkiä katkerana heristävästä Kullervosta. Aihe toistui myöhemmin monien muiden suomalaisten taiteilijoiden teoksissa.Adriaan van der Hoeven: Kullervon kirous ja kosto, s. 50, 54 teoksessa Pinx – maalaustaide Suomessa: Suuria kertomuksia. Weilin+Göös 2001. Tapahtumat kuvataan aurinkoisessa syysmaisemassa. Raivostunut Kullervo kuvaa myös suomalaista taistelutahtoa ja nousevaa nationalismia. Taustalla näkyy vaaroja sekä talon karjaa ja Kullervon koira tavoittelee maahan pudonnutta kivileipää. Kullervo heristää uhmakkaasti nyrkkiään ja vannoo kostoa.Akseli | Kullervon kirous. Kultakausi-oppimateriaali. Viitattu 11.5.2012. Teos on maalattu samana vuonna kuin helmikuun manifesti annettiin ja sen voidaan tulkita kuvaavan vertauskuvallisesti myös suomalaisten katkeruutta ja epäuskoa alkamassa olleisiin venäläistämistoimenpiteisiin. Kansallista vertauskuvallisuutta voidaan nähdä myös Gallen-Kallelan kaksi vuotta myöhemmin maalaamassa freskossa Kullervon sotaanlähtö, jossa Kullervo lähtee kostoretkelle. Maalaus liittyy myös Gallen-Kallelan 1880-luvun realismin kauden kansankuvauksiin. ==Lähteet== ==Aiheesta muualla== * Teos Valtion taidemuseon sivuilla * Etsausversio aiheesta, 1896 Luokka:Akseli Gallen-Kallelan maalaukset Luokka:Ateneumin kokoelmat Luokka:Kalevala taiteessa
Richard Wilson (täsmennyssivu)

Richard Wilson voi tarkoittaa seuraavia henkilöitä: *Richard Wilson, Suomessa pelannut englantilainen jalkapalloilija *Richard Wilson (ampuja), englantilainen ampuja *Richard Wilson (jalkapalloilija, 1956), uusiseelantilainen entinen jalkapallomaalivahti *Richard Wilson (kirjailija), amerikkalainen science fiction-kirjailija *Richard Wilson (näyttelijä), skotlantilainen näyttelijä *Richard Wilson (taidemaalari), walesilainen 1700-luvun maisemamaalari
Purin piiri

Purin piiri () on kuntatason itsehallintoalue Jamalin Nenetsian autonomisen piirikunnan keskiosissa Pohjois-Venäjällä. Piirin pinta-ala on 102 200 km2. Piirin hallintokeskus on Tarko-Salen kaupunki. Purin piirin läpi virtaa Tazinlahteen laskeva Pur-joki; piiri muodostettiin aikoinaan tämän joen vesistöalueen mukaan. Seudulla on kymmeniä maakaasu- ja öljykenttiä; alue on erittäin merkittävä petrokemian raaka-aineiden tuotantoalue. Purin kunnallispiiri rajoittuu lännessä Nadymin piiriin, pohjoisessa Obinlahdesta haarautuvaan Tazinlahteen, koillisessa Tazin ja idässä Krasnoselkupin piiriin. Piirin etelärajan takana on Hanti-Mansia. Maantieteellisesti kunnallispiirin sisälle jäävät kunnallishallinnollisesti itsenäiset kaupunkipiirit, joissa asuu yli puolet koko Jamalin Nenetsian asukkaista: Nojabrsk, Novyi Urengoi, Muravlenko ja Gubkinski. ==Väestö== Purin piirin hallintokeskus on Tarko-Salen kaupunki. Piirin yhteenlaskettu asukasluku oli vuoden 2010 väestönlaskennan mukaan 51 280 henkeä. Tästä selvän enemmistön muodostivat kaupunkilaiset (59,4 %, 30 464 asukasta), eli * Tarko-Salen kaupunki: 20 398 asukasta * Urengoin kaupunkityyppinen taajama: 10 066 asukasta Vähemmistöön jäivät maaseutuasukkaat (40,6 %, 20 816 asukasta), eli seuraavat asutuskeskukset ympäristöneen: * Purpen taajama: 9 840 asukasta * Purovsk (taajama, посёлок Пуровск): 2 748 asukasta * Samburg (kylä, село Самбург): 1 922 asukasta * Haljasavei (kylä, село Халясавэй): 775 asukasta * Hanymei (taajama, посёлок Ханымей): 4 707 asukasta * Harampur (kylä, деревня Харампур): 737 asukasta * Asutuskeskusten välimaastoon jäävät maaseutuasukkaat (Межселенная территория): 87 asukasta ==Liikenneyhteyksiä== Purin piirin keskeisimmät taajamat ovat maantie- ja rautatieyhteyden piirissä. Osa piirin alueesta on kuitenkin taigaa tai subarktista tai arktista tundraa ilman valmiita tieyhteyksiä. ==Lähteet== ==Aiheesta muualla== * Purin piirin sivut (puradm.ru) * Jamalo-Nenetski avtonomnyi okryg: Potštovnyje indeksy * Jamalo-Nenetski avtonomnyi okryg: Telefonnyje kody Luokka:Jamalin Nenetsian piirit
Iris Racing

Iris Racing on sveitsiläinen pikkuformulatalli. Talli perustettiin vuonna 2000. Talli on voittanut Renault Speed Trophy F2000-sarjan mestaruuden vuonna 2004. Talli on aiemmin kilpaillut Sveitsin Formula Renault ja International Formula Master-sarjoissa. Luokka:Sveitsiläiset autourheilutallit
Romolo Valli

Romolo Valli (7. helmikuuta 1925 Reggio nell'Emilia, Italia – 1. helmikuuta 1980 Rooma, Italia) oli italialainen näyttelijä. Valli oli Italian tunnetuin näyttelijä 1950-luvulta kuolemaansa saakka. Hän työskenteli sekä teatterissa että elokuvissa. Ohjaajiin, joiden kanssa hän teki yhteistyötä, kuuluvat muun muassa Vittorio De Sica, Sergio Leone, Roman Polanski, Roger Vadim ja Luchino Visconti. Hän näytteli kolmessa Viscontin elokuvassa (Tiikerikissa, Kuolema Venetsiassa, Intohimo ja väkivalta) episodissa Il lavoro elokuvassa Boccaccio 70. Valli kuoli auto-onnettomuudessa. ==Filmografia== *Vento del Sud (1959) *Policarpo ufficiale di scrittura (1959) *Suuri sota (1959) *5 häväistyä naista (1960) *I piaceri del sabato notte (1960) *Tyttö ja laukku (1961) *Ilotalo (1961) *Un giorno da leoni (1961) *La ragazza con la valigia (1961) *Una storia milanese (1962) *Boccaccio 70 (1962) – jakso Il lavoro *Peccati d'estate (1962) *I fuorilegge del matrimonio (1963) *Tiikerikissa (1963) *Sweet and Sour (1963) *Vierailu (1964) *E venne un uomo (1965) *La Mandragola (1965) *I complessi (1965) *Non stuzzicate la zanzara (1967) *Il marito è mio e l'ammazzo quando mi pare (1967) *Barbarella (1967) *Tuonen enkeli (1968) *Scacco alla regina (1969) *Finzi Continin puutarha (1970) *Kuolema Venetsiassa (1971) *Maahan, senkin hölmö! (1971) *Pomo (1971) *Mikä? (1972) *Intohimo ja väkivalta (1974) *Nipoti miei diletti (1974) *Holocaust 2000 (1975) *Novecento (1976) *Un borghese piccolo piccolo (1977) *Taivas ei tunne suosikkeja (1977) *Chiaro di donna (1979) ==Teatteri== * Così è (se vi pare) (1974) Luokka:Italialaiset näyttelijät Luokka:Liikenneonnettomuudessa kuolleet Luokka:Vuonna 1925 syntyneet Luokka:Vuonna 1980 kuolleet
Vikas Gowda

Vikas Shive Gowda (, s. 5. heinäkuuta 1983 Mysore, Karnataka) on intialainen kiekonheittäjä, joka kilpaili vuoteen 2006 saakka myös kuulantyönnössä. Hän on opiskellut Yhdysvalloissa ja edustanut North Carolina Tar Heels -seuraa. Gowda sijoittui Kingstonin alle 20-vuotiaiden MM-kilpailuissa 2002 kuulantyönnössä kahdeksanneksi ja kiekonheitossa 12:nneksi. Hän voitti kiekonheiton Intian- mestaruuden 2004, mutta karsiutui saman lajin loppukilpailusta Ateenan olympialaisissa 2004 ja Helsingin MM-kilpailuissa 2005. Hän sai hopeaa saman vuoden Incheonin Aasian-mestaruuskilpailuissa tuloksella 62,84. Melbournen Kansainyhteisön kisoissa 2006 hän sijoittui kuulantyönnössä viidenneksi ja kiekonheitossa kuudenneksi. Myöhemmin samana vuonna hän voitti NCAA:n kiekonheittomestaruuden. Dohan Aasian kisoissa hän oli kiekonheitossa kuudes ja kuulantyönnössä seitsemäs. Gowda sijoittui Ammanin Aasian- mestaruuskilpailuissa 2007 kiekonheitossa neljänneksi, mutta karsiutui loppukilpailusta Osakan MM-kilpailuissa ja Pekingin olympialaisissa 2008. Hän sai 2010 hopeaa New Delhin Kansainyhteisön kisoissa tuloksella 63,69 ja pronssia Kantonin Aasian kisoissa heitettyään 63,13. Seuraavana vuonna hän oli toinen Koben Aasian-mestaruuskilpailuissa tuloksella 61,58 ja seitsemäs Daegun MM-kilpailuissa heitettyään 64,05. Lontoon olympialaisissa 2012 hän sijoittui kahdeksanneksi tuloksella 64,79. Aasian-mestaruuskilpailuissa 2013 hän voitti kiekonheitossa kultaa tuloksella 64,90. Moskovan MM-kilpailuissa hän oli seitsemäs heitettyään 64,03. Hän voitti 2014 kultaa Glasgow'n Kansainyhteisön kisoissa tuloksella 63,64 ja sai hopeaa Incheonin Aasian kisoissa tuloksella 62,58. Aasian-mestaruuskilpailuissa 2015 hän voitti kiekonheitossa kultaa tuloksella 62,03. Pekingin MM-kilpailuissa 2015 hän sijoittui yhdeksänneksi. Gowda heitti Intian ennätyksen 66,28 Oklahoman Normanissa 12. huhtikuuta 2012. Kuulantyönnössä hänen ennätyksensä on 19,62 Atlantasta 2006. Hallissa hän teki Intian ennätyksen 19,60 Chapel Hillissä helmikuussa 2005. == Lähteet == == Aiheesta muualla == * Luokka:Intialaiset kiekonheittäjät Luokka:Vuonna 1983 syntyneet Luokka:Elävät henkilöt
Benoît Paire

Benoît Paire (s. 8. toukokuuta 1989 Avignon) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 18 tammikuussa 2016. Hän on voittanut urallaan kolme ATP-turnausta kaksinpelissä ja yhden nelinpelissä. == Tennisura == Vuonna 2012 Paire pääsi puolivälieriin Aucklandin ATP-turnauksessa. Australian avoimissa hän hävisi ensimmäisellä kierroksella Stanislas Wawrinkalle. Huhtikuussa hän selviytyi puolivälieriin Casablancassa. Ensimmäisen loppuottelupaikkansa hän saavutti huhti-toukokuun vaihteessa Belgradin turnauksessa, jossa hän hävisi loppuottelussa Andreas Seppille. Vuonna 2015 Paire voitti Ruotsin Båstadissa Swedish Openin kaksinpelin loppuottelussa Espanjan Tommy Robredon luvuin 7–6(7), 6–3. Samana vuonna hänet äänestettiin “Parhaan paluun tehneeksi pelaajaksi”, koska hän onnistui nostamaan rankinginsa yhden vuoden aikana sijalta 118. sijalle 19. Vuonna 2019 Paire voitti Casablancan ja Lyonin ATP-turnaukset. Winston Salemissa hän hävisi loppuottelussa. === Pelityyli === Pairen pelityyli on muihin tennisammattilaisiin verrattuna poikkeuksellinen. Hänen vahvuutensa on luotisuora rystylyönti, mutta epävarma yläkierteinen kämmenlyönti on ollut aina akilleen kantapää. Ylivoimaisesti suurin ase Pairen pelissä on lyöntien vaihtelevuus ja samalla yllätyksellisyys. Sivukierteiset kämmenalakierteet kuuluvat jokapäiväiseen lyöntirepertuaariin. Kämmenpuolelta lyöty pysäytyslyönti on Pairen tunnusmerkki. == Lähteet == == Aiheesta muualla == * Benoît Paire ATP:n sivuilla Luokka:Ranskalaiset tennispelaajat Luokka:Vuonna 1989 syntyneet Luokka:Elävät henkilöt
We’re Here Because We’re Here

We’re Here Because We’re Here on englantilaisyhtye Anatheman kahdeksas studioalbumi, joka julkaistiin 31. toukokuuta 2010. Albumin myötä Anathemalta kuultiin ensimmäistä kertaa uutta materiaalia sitten vuoden 2003 A Natural Disaster -albumin. Albumin miksasi Porcupine Treen keulakuva Steven Wilson. Albumilla vierailee HIM-yhtyeen Ville Valo, jonka laulua kuullaan kappaleessa ”Angels Walk Among Us”. Inspiraatio albumin nimeen We’re Here Because We’re Here tuli laulusta, jota laulettiin ensimmäisen maailmansodan aikaan Auld Lang Syne -kappaleen melodialla taistelutahdon kohottamiseksi. Sanojen tarina kosketti yhtyettä syvästi ja kuvasi jäsenten suhteita niin hyvin, että se päätettiin nostaa albumin nimeksi. Albumi debytoi Suomen virallisen listan sijalla 19. == Kappaleet == Sävellys ja sanoitus Daniel Cavanagh, ellei toisin mainittu. # # # # # # # # # # == Kokoonpano == * Vincent Cavanagh – laulu, kitara * Daniel Cavanagh – kitara * Jamie Cavanagh – basso * John Douglas – rummut * Lee Douglas – laulu * Les Smith – kosketinsoittimet == Arvostelut == * AllMusic: AllMusic review * Rock Sound: 8/10Rock Sound: Album review == Lähteet == == Aiheesta muualla == * Anatheman viralliset sivut * * * Luokka:Vuoden 2010 albumit Luokka:Anatheman albumit
João Sousa

João Sousa (s. 30. maaliskuuta 1989 Guimarães) on portugalilainen tennispelaaja. Parhaimmillaan hän on ollut kaksinpelissä ATP-listan sijalla 28 toukokuussa 2016. Vuonna 2012 Sousa pääsi puolivälieriin Estorilin ATP- turnauksessa voitettuaan toisella kierroksella Denis Istominin. Puolivälierässä hän hävisi Albert Ramoslle suoraan kahdessa erässä. == Lähteet == == Aiheesta muualla == *João Sousa ATP:n sivuilla *João Sousa ITF:n sivuilla Luokka:Portugalilaiset tennispelaajat Luokka:Vuonna 1989 syntyneet Luokka:Elävät henkilöt
Valli

Valli tai Walli tarkoittaa muun muassa seuraavia: *valli, harjumainen suojavarustus tai yleensä maakohouma, kuten **Atlantin valli, toisen maailmansodan aikainen saksalaisten puolustuslinja **Antoninuksen valli, roomalaisajan rajavalli Britanniassa **Hadrianuksen valli, roomalaisajan rajavalli Britanniassa ==Paikkoja== * Valli, Viipurin kaupunginosa * Valli, kylä Virossa ==Sukunimi== ;Suomalaisia *Aarno Walli (1920–2007), kapellimestari ja pianisti *Aino Valli (1902–1987), murretutkija *Alli Walli (1904–1981), kirjailija *Anton J. Walli (s. 1888), toimittaja, arkistonhoitaja ja suomentaja *Arvo I. Walli (1896–?), toimittaja ja tietokirjailija *Atte Valli (s. 1984), jääkiekkoilija *Hasse Walli (s. 1948), muusikko *Heidi Walli (s. 1962), nykyaikainen viisiottelija *Johan Valli (1894–1966), jääkäriluutnantti *Jouko Valli (s. 1939), kilpapurjehtija ja autourheilija *Juhani Valli (s. 1954), eräkirjailija *Jukka Sakari Valli, J. S. Valli (s. 1970), rikoskirjailija ja opettaja *Juuso Walli (s. 1996), suomalainen jääkiekkoilija *Kaarlo Valli (1895–1936), kirjailija *Kalevi Valli (s. 1931), fyysikko *Outi Walli (s. 1943), sarjakuvien suomentaja *Petri Walli (1969–1995), muusikko *Sakari Valli (1936–2022), pappi ja poliitikko *Suvi Valli (s. 1977), suomalainen runoilija *Timo S. Valli (s. 1963), suomalainen hallitusammattilainen ja digitalisaation asiantuntija *Topi Martin Valli (1889–1955), kirjailija *Waldemar Walli, aik. Wallin (1847–1925), kirkkoherra ja valtiopäivämies *Valter Valli (1900–1969), suomalaissyntyinen neuvostoarmeijan eversti *Veikko Valli (s. 1976), yrittäjä ja Suomen kunniakonsuli *Yrjö Valli (1897–1969), kauppias, yrittäjä ja yritysjohtaja, kauppaneuvos ;Muita *Alida Valli (1921–2006), italialainen näyttelijä *Eusebio Valli (1755–1816), italialainen lääkäri ja sähkön tutkija *Frankie Valli (s. 1934), yhdysvaltalainen muusikko *Romolo Valli (1925–1980), italialainen näyttelijä *Virginia Valli (1898–1968), yhdysvaltalainen näyttelijä ==Etunimi== *Valli Raita, suomalainen näyttelijä
Denis Istomin

Denis Olegovich Istomin (s. 7. syyskuuta 1986 Orenburg, Venäjä) on uzbekistanilainen tennispelaaja. Parhaimmillaan hän on ollut kaksinpelissä ATP-listan sijalla 33 elokuussa 2012 ja nelinpelissä sijalla 59 lokakuussa 2012. Istomin loukkasi jalkansa auto-onnettomuudessa Taškentissa huhtikuussa 2001, ja hänen jalkaansa laitettiin 80 tikkiä. Hän vietti sairaalassa kolme kuukautta eikä koskenut tennismailaan kahteen vuoteen. Häntä valmentaa hänen äitinsä, Klaudija. == Tennisura == Vuonna 2012 Istomin pääsi puolivälieriin Brisbanen turnauksessa. Seuraavalla viikolla hän pääsi välieriin Sydneyn turnauksessa, jossa hän hävisi Jarkko Niemiselle. Australian avoimissa hän hävisi ensimmäisellä kierroksella Jo-Wilfried Tsongalle. Helmikuussa Istomin selviytyi loppuotteluun San Josén turnauksessa, jossa hän hävisi Milos Raonicille. Maaliskuussa Indian Wells Masters -turnauksessa Istomin voitti kolmannella kierroksella maailmanlistan sijalla viisi olleen David Ferrerin, kunnes hävisi neljännellä kierroksella Juan Martín del Potrolle. Ranskan avoimissa hän hävisi toisella kierroksella Rafael Nadalille. Wimbledonissa hän eteni neljännelle kierrokselle, jossa hävisi Mihail Južnyille. Istomin on voittanut ATP-turnauksen kaksinpelissä Nottinghamissa 2015 ja Chengdussa 2017 sekä nelinpelissä Moskovassa 2013, Montpellierissä 2014 ja Gstaadissa 2015. == Lähteet == == Aiheesta muualla == *Denis Istomin ATP:n sivuilla Luokka:Uzbekistanilaiset tennispelaajat Luokka:Vuonna 1986 syntyneet Luokka:Elävät henkilöt
Daniel Muñoz-de la Nava

Daniel Muñoz-de la Nava (s. 29. tammikuuta 1982) on espanjalainen tennispelaaja. Parhaimmillaan hän on ollut kaksinpelissä ATP-listan sijalla 124 heinäkuussa 2012 ja nelinpelissä sijalla 94 toukokuussa 2011. Vuonna 2012 Muñoz-de la Nava pääsi puolivälieriin Estorilin ATP-turnauksessa voitettuaan toisella kierroksella Flavio Cipollan. Puolivälierässä hän hävisi Richard Gasquet'lle suoraan kahdessa erässä. == Lähteet == == Aiheesta muualla == *Daniel Muñoz-de la Nava ATP:n sivuilla *Daniel Muñoz-de la Nava ITF:n sivuilla Luokka:Espanjalaiset tennispelaajat Luokka:Vuonna 1982 syntyneet Luokka:Elävät henkilöt
Rui Machado

Rui Machado (s. 10. huhtikuuta 1984 Faro) on portugalilainen tennispelaaja. Parhaimmillaan hän on ollut kaksinpelissä ATP-listan sijalla 59 lokakuussa 2011. == Tennisura == Vuonna 2008 Machado pääsi Yhdysvaltain avoimissa karsintojen kautta pääsarjaan. Pääsarjan ensimmäisellä kierroksella hän voitti Rik de Voestin, mutta hävisi toisella kierrokselle viisieräisen ottelun Fernando Verdascolle luvuin 7–6(5), 6–7(5), 4–6, 7–6(6), 0–6. Seuraavana vuonna hän pääsi Ranskan avoimissa toiselle kierrokselle voitettuaan Kristof Vliegenin viisieräisessä ottelussa. Toisella kierroksella hän hävisi Fernando Gonzálezille. Vuonna 2010 hän saavutti yhden puolivälieräpaikan ATP- kiertueella. Vuonna 2011 Machado saavutti niin ikään yhden puolivälieräpaikan. == Lähteet == == Aiheesta muualla == *Rui Machado ATP:n sivuilla *Rui Machado ITF:n sivuilla Luokka:Portugalilaiset tennispelaajat Luokka:Vuonna 1984 syntyneet Luokka:Elävät henkilöt
Ahlgrens Bilar

Ahlgrens Bilar on ruotsalaisen Fredrik Ahlgrenin kehittämä makeinen. Ahlgrens Bilar kuuluu Cloetta-konsernin tuotteisiin. Ahlgrens Bilarit ovat auton muotoisia vaahtokarkkeja, ja niitä myydään viittä erilaista vaihtoehtoa: Original, Saltlakrits, Sursockrade, Choco ja Lakritsdäck (suom. Lakritsirenkaat). Ahlgrens Bilar sai alkunsa vuonna 1953, jolloin ne tulivat markkinoille Ahlgrens Bilar Original -pusseissa. Ne sisältävät kolmea erilaista makuvaihtoehtoa. Bilar-karkit tulivat myyntiin Suomessa kesällä 2011. MTV3 palkitsi kesä–heinäkuussa kanavalla esitetyistä mainoksista Bilar- mainoksen ”Kuukauden parhaat sekunnit” -palkinnolla. Bilar-makeisten Suomen- lanseeraus nimettiin AdProfit-kilpailussa vuoden 2011 kampanjaksi.Bilar – anarkistisesti nollasta sataan , AdProfit 2011. Viitattu 29.12.2013 Vuoden huiput -kilpailussa 2012 Bilar-makeisten mainonta sai kaksi hopeahuippua. ==Lähteet== Luokka:Makeismerkit
The Last Encore

The Last Encore on hollantilaisen progressiivista rockia soittavan Kayak- yhtyeen neljäs studioalbumi. Se julkaistiin alun perin vuonna 1976 ja CD:nä vuonna 1995, josta tehtiin vielä uusintapainos vuonna 2002. Kappaleet "Still My Heart Cries For You" ja "Do You Care" julkaistiin Hollannissa myös singleinä. Albumin valmistumisen jälkeen alkuperäisjäsen ja rumpali Pim Koopman lähti yhtyeestä ja palasi siihen vasta 1999. == Kappaleet == # "Back To The Front" (Scherpenzeel/Slager) - 4:30 # "Nothingness" (Scherpenzeel) - 3:56 # "Love Of A Victim" (Koopman) - 2:49 # "Land On The Water" (Koopman) - 2:27 # "The Last Encore" (Scherpenzeel) - 3:59 # "Do You Care" (Koopman) - 2:48 # "Still My Heart Cries For You" (Koopman) - 4:32 # "Relics From A Distant Age" (Scherpenzeel) - 4:54 # "Love Me Tonight / Get On Board" (Scherpenzeel) - 2:40 # "Evocation" (Koopman) - 3:49 # "Raid Your Own House" (Scherpenzeel) - 3:35 # "Well Done" (Koopman) - 0:53 ==Muusikot== * Ton Scherpenzeel - kosketinsoittimet, laulu, harmonikka, kontrabasso * Pim Koopman - rummut, lyömäsoittimet, marimba, piano, laulu * Max Werner - laulu, lyömäsoittimet, mellotroni * Bert Veldkamp - basso, kontrabasso, saxofoni, sitra, laulu * Johan Slager - kitara, laulu Luokka:Vuoden 1976 albumit Luokka:Kayakin albumit
Máximo González

Máximo González (s. 20. heinäkuuta 1983 Tandil) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 58 heinäkuussa 2009 ja nelinpelissä sijalla 46 syyskuussa 2008. Nelinpelissä hän on voittanut yhden ATP-turnauksen. González voitti vuonna 2008 Valencian nelinpeliturnauksen yhdessä Juan Mónacon kanssa. Vuonna 2009 González pääsi Ranskan avoimissa kolmannelle kierrokselle voitettuaan Mardy Fishin ja Andreas Seppin. Kolmannella kierroksella hän hävisi Tommy Robredolle. == Lähteet == == Aiheesta muualla == *Máximo González ATP:n sivuilla *Máximo González ITF:n sivuilla Luokka:Argentiinalaiset tennispelaajat Luokka:Vuonna 1983 syntyneet Luokka:Elävät henkilöt
Point of Know Return

Point of Know Return on progressiivista rockia soittavan yhdysvaltalaisen Kansas-yhtyeen viides albumi. Se julkaistiin vuonna 1977 ja uudelleen vuonna 2002, cd-formaatissa. ==Kappaleet== # # # # # # # # # # ===2002-CD-version bonuskappaleet=== # * # ==Muusikot== *Phil Ehart - rummut, patarummut, putkikellot, lyömäsoittimet *Dave Hope - basso *Kerry Livgren - syntetisaattori, piano, kitarat, lyömäsoittimet *Robby Steinhardt - viulut, laulu *Steve Walsh - urut, syntetisaattorit, vibrafoni, piano, laulu, lyömösoittimet *Rich Williams - kitarat Luokka:Yhdysvaltalaiset rockalbumit Luokka:Vuoden 1977 albumit
Stanislao Poliastri

Stanislao Poliastri (21. huhtikuuta 1681 – 21. maaliskuuta 1763) oli italialainen roomalaiskatolinen arkkipiispa. Hänet vihittiin papiksi 6. kesäkuuta 1705 ja nimitettiin Rossanon arkkihiippakunnan johtoon 21. toukokuuta 1738. Piispaksi vihkiminen seurasi 25. toukokuuta. Pääkonsekraattorina toimi kardinaali Luis Antonio Belluga y Moncada. Poliastri erosi tehtävistään arkkipiispana 30. joulukuuta 1761.Catholic-Hierarchy.org: Archbishop Stanislao Poliastri == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1681 syntyneet Luokka:Vuonna 1763 kuolleet
Markus Kuikka

Markus Kuikka (s. 9. heinäkuuta 1959 Helsinki) on suomalainen gamban- ja sellonsoittaja, joka soittaa myös harvinaisempia instrumentteja kuten barytonia ja arpeggionea. Kuikka opiskeli sellonsoittoa Seppo Laamasen johdolla Sibelius-Akatemiassa. Musiikin maisterin tutkinnon hän suoritti 2003 ja valmistui 2009 tohtoriksi Sibelius-Akatemian DocMus-yksikön taiteellisessa tohtorikoulutuksessa. Kuikka on opiskellut gamban, barytonin ja arpeggionen soittoa yksityisesti ja myös osallistunut lukuisille mestarikursseille. Kuikka on toiminut Sibelius-Akatemiassa DocMus-yksikössä erilaisissa opetustehtävissä. Hän on konsertoinut omissa ja eri yhtyeiden konserteissa, erityisesti Suomalaisen Barytontrion kanssa joka on vieraillut myös Saksassa, Venäjällä ja Ranskassa. Kuikka toimi 1978-2008 Kuopion kaupunginorkesterin soolosellistinä. Hän on ollut mukana perustamassa BarokkiKuopiota, vanhan musiikin festivaalia, ja toiminut sen taiteellisena johtajana. Markus Kuikan isä on sotilaskapellimestari Arvo Kuikka ja poika cembalisti Lasse Kuikka. ==Lähteet== ==Aiheesta muualla== *Taiteilijan omat sivut Luokka:Suomalaiset sellistit Luokka:Viola da gamban soittajat Luokka:Vuonna 1959 syntyneet Luokka:Elävät henkilöt
Benedito Beni dos Santos

Benedito Beni dos Santos (s. 15. tammikuuta 1937) on brasilialainen roomalaiskatolinen piispa. Hänet vihittiin papiksi Taubatén hiippakuntaan 22. joulukuuta 1962 ja nimitettiin São Paulon arkkihiippakunnan vihkipiispaksi sekä Nasain titulaaripiispaksi 28. marraskuuta 2001. Piispaksi vihkiminen seurasi 9. helmikuuta 2002. Pääkonsekraattorina toimi Cláudio Hummes, jota avustivat Carmo João Rhoden ja Antônio Afonso de Miranda. Dos Santos asetettiin vihkipiispaksi 9. maaliskuuta.Catholic-Hierarchy.org: Bishop Benedito Beni dos Santos Dos Santos sai 26. huhtikuuta 2006 nimityksen Lorenan piispaksi. == Lähteet == Luokka:Brasilialaiset papit Luokka:Katoliset piispat Luokka:Vuonna 1937 syntyneet Luokka:Elävät henkilöt
Carl Frederick Mengeling

Carl Frederick Mengeling (s. 22. lokakuuta 1930) on yhdysvaltalainen roomalaiskatolinen piispa. Hänet vihki papiksi Garyn hiippakuntaan Andrew Gregory Grutka 25. toukokuuta 1957 ja nimitettiin Lansingin hiippakunnan johtoon 7. marraskuuta 1995. Piispaksi vihkiminen seurasi 25. tammikuuta 1996. Pääkonsekraattorina toimi Adam Joseph Maida, jota avustivat Kenneth Joseph Povish ja Dale Joseph Melczek.Catholic-Hierarchy.org: Bishop Carl Frederick Mengeling Mengeling jäi eläkkeelle 27. helmikuuta 2008. == Lähteet == Luokka:Yhdysvaltalaiset katoliset piispat Luokka:Vuonna 1930 syntyneet Luokka:Elävät henkilöt
Aegaeon

Aegaeon eli Saturn LIII (väliaikainen nimitys S/2008 S 1) on Saturnuksen kuu. Sen löysi Cassini-Huygensin tutkimusryhmä vuonna 2008. Löytö julkistettiin 3. maaliskuuta 2009. Aegaeon kiertää Saturnusta keskimäärin 167 500 kilometrin päässä, ja on resonanssissa 7:6 Mimaksen kanssa. Tällä on vähäinen vaikutus Aegaeonin radan isoakselin puolikkaaseen. ==Lähteet== Luokka:Saturnuksen kuut
Tšepelare

Tšepelare () on kaupunki ja kunta Smoljanin alueella Etelä-Bulgariassa. Tšepelaren asukasluku on 7 589 (vuonna 2011). Kunnan läpi virtaa Tšepelarejoki ja alueen ympäristöä hallitsevat Rodopivuoret. ==Aiheesta muualla== *Virallinen kotisivu ==Lähteet== Luokka:Bulgarian kaupungit Luokka:Smoljanin alue
Ārvaldis Andrejs Brumanis

Ārvaldis Andrejs Brumanis (13. helmikuuta 1926 – 17. joulukuuta 2013) oli latvialainen roomalaiskatolinen piispa. Hänet vihki papiksi André Marie Charue 25. heinäkuuta 1954 ja hänet nimitettiin Liepājan hiippakunnan johtoon 7. joulukuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.Catholic-Hierarchy.org: Bishop Arvaldis Andrejs Brumanis Brumanis jäi eläkkeelle 12. toukokuuta 2001. == Lähteet == Luokka:Latvialaiset papit Luokka:Katoliset piispat Luokka:Vuonna 1926 syntyneet Luokka:Vuonna 2013 kuolleet
Ruokatutkimus

Ruokatutkimus tarkoittaa ruuan ja siihen liittyvien aiheiden kriittistä tarkastelua tieteen, taiteen, historian, yhteiskunnan ja muiden alojen näkökulmista. Se poikkeaa muista ruokaan liittyvistä tutkimusaloista, kuten maanviljelystä, siinä, että ruokatutkimus pyrkii tarkastelemaan asioita laajemmalti kuin esimerkiksi kulutuksen ja tuotannon näkökulmista. Ruokatutkimus on poikkitieteellinen ala, ja siinä on aineksia muun muassa filosofiasta, historiasta, kirjallisuustutkimuksesta, sosiologiasta, taidehistoriasta ja antropologiasta. Luokka:Elintarviketiede
André Gaumond

André Gaumond (3. kesäkuuta 1936 – 14. joulukuuta 2019Archbishop André Gaumond) oli kanadalainen roomalaiskatolinen arkkipiispa. Hänet vihittiin papiksi Sainte-Anne-de-la-Pocatièren hiippakuntaan 27. toukokuuta 1961 ja nimitettiin sen johtoon 31. toukokuuta 1985. Piispaksi vihkiminen seurasi 15. elokuuta. Pääkonsekraattorina toimi Louis-Albert Vachon, jota avustivat Marc Leclerc ja Bertrand Blanchet.Catholic-Hierarchy.org: Archbishop André Gaumond Gaumond sai 16. helmikuuta 1995 nimityksen Sherbrooken koadjuuttoriarkkipiispaksi, ja 1. heinäkuuta 1996 hänestä tuli sen arkkipiispa. Hän jäi eläkkeelle 26. heinäkuuta 2011. == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1936 syntyneet Luokka:Vuonna 2019 kuolleet